Cîhane Ebdulgaffûra ke Hesekê ra ya, qenewîç, bazin, gerdenî, kember, kefîye, kincê herêmî û xeylê karê winasênî yê destan kena û musnena.
Dîhane sinifa 4. ra dima tewra dersanê hunerî bena. Cîhane vat: ''Mi verî kaxiz û pêçan ser de gulî neqişnayî. Dima 11-13 serreya xo de mi perwerdeyê hunerê seramîkî dî. Ez hem huner musayêne hem zî musnayêne wendekaran. Dima ez 2 serran Şam de tewra perwerdeyê neqşî bîya.
Mi Merkezê Hunerî yê Xabûrî de 4 serran perwerdeyê hunerê qirmî da domanan. Nika ez Qamişlo de hem hunerê destan rê hem zî hunerê neqşnayîşê qurman rê dewam kena.''
Cîhana 22 serre ard ziwan ke Şorişê Rojawanî reyde cuya ci wina vurîyaya: ''Şorişî ra verî ez Hesekê de bîya û nêeşkayêne têbigêra. Şorişî reyde ez ameya Qamişlo. Hetê karî ra ez tîya de azad bîya. Şorişî îmkan dayî ke ez xeylêk hunermendan bişinasna. Mi qetî nêvat ke ez cinî ya nêeşkena. Rixmo ke xeylêk kesan zî wina vatêne tim mi eqsê ci vat û mi kerd.''
